Hiina survel ei toimunud kohtumist president Trumaniga, küll aga võeti Tiibeti missioon vastu Ühendriikide riigisekretäri poolt. Londonis koheldi Tiibeti delegatsiooni igas suhtes kui iseseisva riigi ametlikku    kaubandusmissiooni - nad võeti vastu kuninga, peaministri, välisministri ning teiste kõrgelseisvate isikute poolt. Selle ettevõtmise oluliseks tulemuseks oli Tiibeti alaliste kaubandusesindajate määramine Suurbritanniasse, USA-sse ja Indiasse. Märkimisväärne on seegi, et tiibetlased reisisid ametlike, Tiibeti valitsuse poolt väljastatud passidega, kuhu löödi India,  Suurbritannia, USA, Šveitsi, Iraagi, Itaalia, Prantsusmaa ja Saudi Araabia viisad.